Source: https://www.obecbzovik.sk/statut-obce
Timestamp: 2020-05-28 04:27:11+00:00
Document Index: 11284724

Matched Legal Cases: ['§ 11', '§3', '§4', '§4', '§4', '§ 9', '§ 9', '§ 18', '§11', '§ 11', '§ 13', '§ 12', '§ 13']

Štatút obce Bzovík | Obec Bzovík
Štatút obce Bzovík
Obecné zastupiteľstvo v Bzovíku na základe § 11 zák. SNR č. 369/1990 Zb. o obecnom zriadení v znení neskorších zmien a doplnkov vydávapre kat. územie obce Bzovík tento
(1) Štatút obce Bzovík upravuje v súlade so všeobecne záväznými právnymi predpismi najmä postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, ďalej postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, symboly obce, udeľovanie čestného občianstva, cien obce a odmien.
(2) Štatút obce Bzovík je základným normatívno-právnym a organizačným predpisom obce.
(1) Obec Bzovík je samostatný samosprávny územný celok Slovenskej republiky združujúci občanov, ktorí majú na jej území trvalý pobyt. Územie obce Bzovík tvorí jeho katastrálne územie. Zmeny územia obce Bzovík možno vykonať len v súlade s osobitnými právnymi predpismi.
(2) Obec je právnickou osobou samostatne hospodáriacou s vlastným majetkom a so svojimi finančnými zdrojmi za podmienok stanovených zákonom a všeobecne záväznými nariadeniami obce.
(4) Ukladať obci povinnosti alebo zasahovať do jej oprávnení možno len zákonom.
(1) Obyvateľom obce Bzovík je občan, ktorý je v nej prihlásený na trvalý pobyt.
(2) Obyvatelia obce sa zúčastňujú na samospráve obce najmä výkonom svojich práv a povinností. Tieto sú zakotvené v ust. §3 ods.2 a §4 ods.2 zák. č.369/1990 Zb. o obecnom zriadení v znení zmien a doplnkov.
(3) Obec má voči občanom povinnosti stanovené zákonom a ďalšími všeobecne záväznými právnymi predpismi.
(4) Na samospráve obce sa má právo podieľať aj ten, kto má na jej území nehnuteľný majetok alebo v obci trvalo pracuje a platí miestnu daň alebo miestny poplatok, alebo kto sa v obci zdržuje a je v nej prihlásený na prechodný pobyt, alebo ten, kto má čestné občianstvo obce. Tieto osoby však nemajú právo voliť orgány samosprávy obce a byť do nich zvolení a ďalej nemajú právo hlasovať o dôležitých otázkach života a rozvoja obce (miestne referendum).
Samospráva obce Bzovík.
(1) Obec samostatne rozhoduje a uskutočňuje všetky úkony súvisiace so správou obce a jej majetku, ak osobitný zákon takéto úkony nezveruje štátu alebo inej právnickej alebo fyzickej osobe. (§4 ods.1 zák. SNR č. 369/1990 Zb.)
(2) Samosprávu obce Bzovík vykonávajú obyvatelia obce prostredníctvom:
(3) Obec pri plnení úloh samosprávy spolupracuje s podnikateľskými právnickými a fyzickými osobami pôsobiacimi v obci a taktiež spolupracuje s politickými stranami a hnutiami, vyvíjajúcimi činnosť v obci, ako aj so záujmovými združeniami obyvateľov obce.
(4) Na plnenie úloh samosprávy obce, alebo ak to ustanovuje zákon, obec vydáva všeobecne záväzné nariadenia ("nariadenia"). Nariadenia obce nesmú odporovať ústave ani zákonom. Vo veciach, v ktorých obec plní úlohy štátnej správy, môže vydať nariadenie len na základe splnomocnenia zákona a v jeho medziach, takéto nariadenie nesmie odporovať ani inému všeobecne záväznému právnemu predpisu. Postup pri príprave materiálov a podkladov, pri príjímaní nariadení obce, ich vydávaní ako aj spôsob kontroly plnenia týchto nariadení stanovuje zákon, tento štatút a Rokovací poriadok obecného zastupiteľstva v Bzovíku.
(5) Obec vykonáva svoje samosprávne funkcie vymedzené v zák. SNR č.369/1990 Zb. §4 ods.3, v ďalších osobitných zákonoch a všeobecne záväzných právnych predpisoch.
(1) Majetok obce Bzovík tvoria všetky hnuteľné a nehnuteľné veci vo vlastníctve obce a všetky pohľadávky a iné majetkové práva obce a majetkové práva ostatných subjektov založených, resp. vytvorených obcou. Obec môže zveriť svoj majetok do správy subjektom, ktoré založila alebo zriadila.
(2) Majetok obce Bzovík sa používa najmä: - pre verejné účely, - na podnikateľskú činnosť, - na výkon samosprávy obce. Darovanie nehnuteľného majetku obce je neprípustné.
(4) Majetok obce určený na podnikateľskú činnosť slúži ako majetkový základ pre subjekty a právnické osoby založené obcou alebo na ďalšie možné formy podnikateľskej činnosti v súlade s Obchodným zákonníkom.
(6) Evidenciu o stave a pohybe majetku obce vedie Obecný úrad.
(1) Orgány obce a subjekty s majetkovou účasťou obce sú povinné hospodáriť s majetkom obce a majetkom v štátnom vlastníctve, ako aj vo vlastníctve iných fyzických alebo právnických osôb, ktorý bol obci zverený v prospech rozvoja obce a jej občanov a ochrany a tvorby životného prostredia.
(2) Orgány obce a subjekty s majetkovou účasťou obce sú povinné majetok obce zveľaďovať, chrániť a zhodnocovať. Sú povinné najmä:
používať všetky právne prostriedky na ochranu majetku, vrátane včasného uplatňovania svojich práv alebo oprávnených záujmov pred príslušnými orgánmi,
viesť majetok v predpísanej evidencii v súlade s platnou úpravou.
(4) V majetkových veciach (majetkoprávnych záležitostiach) obce Bzovík koná v jej mene starosta.
(1) Obecné zastupiteľstvo môže zakladať, zriaďovať a kontrolovať rozpočtové a príspevkové organizácie, ako aj právnické osoby s majetkovou účasťou obce.
(2) Podrobný postup zakladania, zriaďovania a kontroly rozpočtových a príspevkových organizácií a vymedzenie ich práv a povinností upraví obecné zastupiteľstvo vo všeobecne záväznom nariadení.
(1) Podrobnosti o hospodárení a nakladaní s majetkom obce upravujú "Zásady hospodárenia s majetkom obce Bzovík", ktoré schvaľuje obecné zastupiteľstvo.
majetok obce Bzovík
nadobúdanie a prevody vlastníctva obce
postup prenechávania majetku obce do užívania fyzickým a právnickým osobám
aukčný predaj vecí
(1) Obec financuje svoje potreby predovšetkým z vlastných príjmov.
(3) Obci môžu byť poskytnuté dotácie zo štátneho rozpočtu Slovenskej republiky.
(1) Základom finančného hospodárenia obce Bzovík je rozpočet obce zostavovaný na obdobie jedného kalendárneho roka a výhľadový rozpočet zostavovaný na obdobie troch rokov a schvaľovaný obecným zastupiteľstvom. Obecné zastupiteľstvo schvaľuje tiež jeho zmeny, kontroluje jeho čerpanie a schvaľuje záverečný účet obce.
(2) Pred schválením sa rozpočet obce musí zverejniť najmenej na pätnásť dní na úradnej tabuli v obci, aby sa k nemu mohli obyvatelia obce vyjadriť (§ 9 ods.3 zák. SNR č. 369/1990 Zb. v znení zmien a doplnkov). To isté sa týka záverečného účtu obce.
(3) Rozpočet obce obsahuje príjmovú a výdavkovú časť. Príjmovú časť rozpočtu obce tvoria najmä: príjmy z miestnych daní a poplatkov, výnosy z majetku obce, rozpočtových a príspevkových organizácií iných subjektov s majetkovou účasťou obce, dotácie zo štátneho rozpočtu a podiel na daniach. Výdavkovú časť rozpočtu obce tvoria najmä: výdavky na výkon samosprávnych funkcií obce, výdavky na údržbu majetku obce a investičné výdavky.
(4) Na krytie mimoriadnych výdavkov vo všeobecnom záujme môže obec rozhodnúť o zavedení verejnej dávky (príspevku, poplatku, naturálnom plnení), o vyhlásení dobrovoľnej zbierky alebo o prijatí úveru alebo pôžičky. O zavedení verejnej dávky rozhodujú obyvatelia obce hlasovaním. O vyhlásení dobrovoľnej zbierky alebo o prijatí úveru rozhoduje obecné zastupiteľstvo na návrh starostu.
(5) Prebytky rozpočtu obce možno previesť do rozpočtu obce na ďalší kalendárny rok.
(6) Účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu, v súlade s platnou právnou úpravou vedie obecný úrad. Hospodárenie s prostriedkami rozpočtu obce sa riadi osobitnými právnymi predpismi - Rozpočtovými pravidlami SR na ten-ktorý rok.
(7) Obec môže využívať ekonomické nástroje (dane, poplatky, pokuty a iné) ako regulatíva na podporu ochrany životného prostredia.
(8) Výsledky hospodárenia obce, vrátane výsledkov hospodárenia peňažných fondov obsahuje záverečný účet obce, ktorý schvaľuje obecné zastupiteľstvo.
(9) Ročnú účtovnú závierku obce Bzovík overuje auditor. (§ 9 ods. 6 zák. SNR č. 369/1990 Zb. v znení zmien a doplnkov).
(1) Ak nebude rozpočet obce na príslušný rok schválený pred prvým januárom rozpočtového roka, riadi sa rozpočtové hospodárenie v čase od 1. januára rozpočtového roka do schválenia rozpočtu obecným zastupiteľstvom rozpočtovým provizóriom.
(3) Podrobnejšiu úpravu hospodárenia v období rozpočtového provizória obsahujú "Zásady nakladania s finančnými prostriedkami obce Bzovík", ktoré schvaľuje obecné zastupiteľstvo.
ORGÁNY OBCE BZOVÍK
(2) Obecné zastupiteľstvo zriaďuje podľa potreby alebo podľa osobitných predpisov svoje orgány, ktorými sú:
a) komisia obecného úradu
Osobitné postavenie má hlavný kontrolór obce, ktorého volí obecné zastupiteľstvo. (§ 18 ods. 2 zák SNR č. 369/1990 Zb. v znení zmien a doplnkov).
(3) Obecné zastupiteľstvo podľa potreby zriaďuje aj iné stále alebo dočasné výkonné a kontrolné orgány a určuje im náplň práce. Obecné zastupiteľstvo.
(1) Obecné zastupiteľstvo je zastupiteľský zbor obce Bzovík zložený z poslancov zvolených v priamych voľbách obyvateľmi obce Bzovík.
(2) Obecné zastupiteľstvo v Bzovíku má 7 poslancov.
(3) Funkčné obdobie poslancov končí zložením sľubu poslancov novozvoleného obecného zastupiteľstva.
(1) Obecné zastupiteľstvo rozhoduje o všetkých základných otázkach života obce Bzovík a vykonáva svoju vyhradenú právmoc podľa §11 ods. 3 zákona SNR č. 369/1990 Zb. o obecnom zriadení v znení neskorších zmien a doplnkov.
d) rozhodovaf o zavedení a zrušení miestnej dane alebo miestneho poplatku podľa osobitných predpisov, pokiaľ sa neuznesie, že rozhodnutie o tom prenechá na hlasovanie obyvateľov obce podľa § 11 a ods. 1 písm. b/ zák. SNR č. 369/1990 Zb. v znení neskorších zmien a doplnkov, a okrem prípadu ak o zavedení a zrušení miestnej dane alebo miestneho poplatku sa rozhodlo na základe petície hlasovaním obyvateľov obce podľa § lla ods. 1 písm. c/cit. zák.,
h) určovať plat starostu a hlavného kontrolóra obce,
ch) schvaľovať štatút obce,
i) zakladať, zriadovať a kontrolovať rozpočtové a príspevkové organizácie, právnické osoby s majetkovou účasťou obce,
j) schvaľovať združovanie obecných prostriedkov a činností a účasť v združeniach,
l) udeľovať čestné občianstvo obce, vyznamenania a ceny,
m) schvaľovať zmluvné prevody vlastníctva nehnuteľného majetku,
n) schvaľovať zmluvné prevody vlastníctva hnuteľného majetku,
o) schvaľovať nakladanie s majetkovými právami,
p) schvaľovať aukčný predaj vecí.
r) stanovovať farby obce, obecnú zástavu a obecný erb,
(4) Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podkladov na rokovanie, spôsob uznášania sa a príjímania všeobecné záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovania úloh týkajúcich sa obecnej samosprávy stanovuje Rokovací poriadok Obecného zastupiteľstva v Bzovíku.
(1) Predstaveným obce a najvyšším výkonným orgánom obce je starosta, ktorého volia obyvatelia obce v priamych voľbách. Funkčné obdobie sa skončí zvolením nového starostu a zložením sľubu.
(2) Starosta obce je štatutárnym orgánom obce v majetko právnych vzťahoch obce a v pracovnoprávnych vzťahoch pracovníkov obce, v administratívnych vzťahoch je správnym orgánom (§ 13 ods. 3 zák. SNR č. 369/1990 Zb. o obecnom zriadení v znení zmien a doplnkov.
c) zastupuje obec navonok - vo vzťahu k štátnym orgánom, k právnickým aj fyzickým osobám,
d) rozhoduje vo všetkých veciach správy obce, ktoré nie sú zákonom, týmto štatútom, alebo iným rozhodnutím obecného zastupiteľstva vyhradené obecnému zastupiteľstvu,
(4) Starosta môže pozastaviť výkon uznesenia obecného zastupiteľstva ak sa domnieva, že odporuje zákonom alebo je pre obec zjavne nevýhodné.
(1) Starosta má jedného zástupcu, ktorý je menovaný spravidla na celé funkčné obdobie starostom obce a to z poslancov obecného zastupiteľstva.
(2) Zástupca starostu zastupuje starostu v rozsahu určenom starostom v písomnom poverení a v rozsahu vyplývajúcom z § 12, zákona č. 369/1990 Zb. o obecnom zriadení.
(3) Zástupca starostu počas neprítomnosti starostu alebo jeho nespôsobilosti na výkon funkcie:
b) nesmie zasahovať do výlučnej pôsobnosti starostu (§ 13 ods.3 zák. SNR č. 369/1990 Zb. v znení zmien a doplnkov),
c) vykonáva bežné úkony súvisace s činnosťou obecného zastupiteľstva a so zabezpečením chodu Obecného úradu.
(4) Zástupca starostu zabezpečuje prípravu zasadnutí obecného zastupiteľstva po stránke vecnej, obsahovej náplne.
(5) Zástupca starostu v súčinnosti s pracovníkmi obecného úradu koordinuje činnosť všetkých komisií obecného zastupiteľstva a poskytuje poslancom a členom komisií informácie pre plnenie ich úloh.
(1) Hlavný kontrolór je pracovníkom obce, ktorý vykonáva kontrolu úloh obce vyplývajúcich z pôsobnosti obce.
(2) Funkcia hlavného kontrolóra obce je nezlučiteľná s výkonom funkcie poslanca obecného zastupiteľstva, funkcie v štátnej správe, ďalej v dozornej rade podnikateľského subjektu vytvoreného obcou, príp. v inom kontrolnom orgáne obce.
nakladania s majetkom obce a s majetkom vo vlastníctve štátu, príp. vo vlastníctve iných právnických alebo fyzických osôb, ktorý bol obci zverený,
k návrhu rozpočtu a k záverečnému účtu obce pred ich schválením v obecnom zastupiteľstve.
(5) Hlavný kontrolór vybavuje sťažnosti a podnety občanov, ktoré boli podané na orgány obce a pracovníkov obce s výnimkou obecného požiarneho zboru.
(6) Hlavného kontrolóra do funkcie volí obecné zastupiteľstvo.
(7) Hlavný kontrolór je za svoju činnosť zodpovedný obecnému zastupiteľstvu, ktorému je povinný jedenkrát štvrťročne podávať správu o vykonanej činnosti za uplynulé obdobie.
(8) Hlavný kontrolór je oprávnený nahliadať do účtovných a pokladničných dokladov, ako aj do akýchkoľvek iných dokumentov, týkajúcich sa pokladničných operácií, vedenia účtovníctva, nakladania s majetkom obce a ďalej do všetkých dokladov, ktorých potreba vyplýva z rozsahu jeho oprávnení. Výsledky kontroly spolu s návrhmi na odstránenie zistených nedostatkov predkladá obecnému zastupiteľstvu.
(9) Hlavný kontrolór sa zúčastňuje zasadnutí obecného zastupiteľstva s hlasom poradným.
(10) Hlavný kontrolór vedie centrálnu evidenciu sťažností obyvateľov.
(1) Obecná rada je iniciatívnym, výkonným a kontrolným orgánom obecného zastupiteľstva a zároveň plní funkciu poradného orgánu starostu.
(2) Obecná rada je zložená z poslancov obecného zastupiteľstva, ktorých volí obecné zastupiteľstvo na celé funkčné obdobie. Počet členov obecnej rady tvorí najviac tretinu počtu poslancov obecného zastupiteľstva. V zložení obecnej rady sa prihliada na zastúpenie strán v obecnom zastupiteľstve. Obecnú radu a jej členov môže obecné zastupiteľstvo kedykoľvek odvolať.
(3) Obecná rada:
rozpracúva a zabezpečuje plnenie úloh vyplývajúcich z uznesení obecného zastupiteľstva a organizuje prípravu podkladov na zasadnutie obecného zastupiteľstva,
pripravuje zasadnutie obecného zastupiteľstva a predkladá mu vlastné návrhy,
zaujíma stanoviská vo veciach predložených starostom na prerokovanie,
(4) Obecná rada sa schádza podľa schváleného plánu práce a podľa potreby, najmenej jedenkrát za mesiac, jej zasadnutia zvoláva a vedie starosta. Počas jeho neprítomnosti môže starosta obce poveriť zástupcu alebo niektorého z členov obecnej rady vedením rokovania. Rokovania Obecnej rady v Bzovíku sú neverejné. Okruh pozvaných na rokovanie obecnej rady určí starosta obce alebo členovia obecnej rady.
(5) Obecná rada je spôsobilá rokovať, ak je prítomná nadpolovičná väčšina všetkých členov rady. Na prijatie uznesenia obecnej rady je potrebný súhlas nadpolovičnej väčšiny všetkých jej členov
(1) Komisie zriaďuje ako stále alebo dočasné poradné, iniciatívne a kontrolné orgány obecné zastupiteľstvo.
(2) Komisie sú zložené z poslancov obecného zastupiteľstva a obyvateľov obce zvolených obecným zastupiteľstvom z radov odborníkov.
(3) Obecné zastupiteľstvo volí predsedu komisie - ním je vždy poslanec obecného zastupiteľstva a členov komisií a vymedzuje im úlohy podľa miestnych podmienok a potrieb. Každá komisie sa skladá z predsedu komisie, tajomníka komisie a členov.
(4) Obec Bzovík má vytvorené tieto stále komisie:
komisia ochrany verejného poriadku, životného prostredia a výstavby
(6) Komisie na úseku, pre ktorý boli zriadené najmä:
a) vypracúvajú stanoviská k materiálom prerokúvaným obecnými orgánmi, k najdôležitejším otázkam života obce a k dôležitým pre obec investičným zámerom,
c) kontrolujú spôsob realizácie uznesení obecného zastupiteľstva, dozerajú na hospodárenie s majetkom obce, prípadne majetkom prenechaným obci na dočasné užívanie, ďalej dozerajú na podnikateľskú a investičnú činnosť v obci, kontrolujú ako sa vybavujú sťažnosti, oznámenia, podnety, príp. pripomienky obyvateľov obce.
(7) Komisie sa schádzajú podľa potreby, najmenej však jedenkrát za polrok. Komisie zvoláva a vedie predseda komisie. Zásady rokovania a uznášania sa si komisia stanoví na svojom prvom zasadnutí.
(1) Obecný úrad je vykonným orgánom obecného zastupiteľstva a starostu, zložený z pracovníkov obce. Obecný úrad nemá právnu subjektivitu.
b) pripravuje odborné podklady a iné písomnosti na rokovanie obecného zastupiteľstva; obecnej rady a komisií obecného zastupiteľstva,
c) pripravuje rozhodnutia starostu vydávané v správnom konanií, v daňovom a poplatkovom konaní,
(3) Prácu Obecného úradu vedie a organizuje starosta obce jako aj vnútornú organizáciu Obecného úradu, najmä jeho organizačné členenie, pôsobnosť jednotlivých útvarov.
(1) Hlasovanie obyvateľov obce Bzovík o najdôležitejších otázkach života a rozvoja obce vyhlasuje obecné zastupiteľstvo.
(2) Obecné zastupiteľstvo musí vyhlásiť hlasovanie obyvateľov obce, ak ide o návrh ( 11 a ods.l zák. SNR č. 369/1990 Zb. v znení zmien a doplnkov):
b) na zavedenie a zrušenie verejnej dávky a ak ide o návrh na zavedenie a zrušenie miestnej dane alebo miestneho poplatku, o ktorom sa má podľa uznesenia obecného zastupiteľstva rozhodnúť v miestnom referende,
c) petície skupiny obyvateľov obce v počte 20% oprávnených voličov ku dňu podania tejto petície.
(4) Hlasovanie obyvateľov obce je platné, ak sa ho zúčastní nadpolovičná väčšina obyvateľov obce oprávnených voliť podľa zákona o voľbách do orgánov samosprávy obcí. Rozhodnutie obyvateľov obce je prijaté, ak za návrh predložený na hlasovanie hlasovala nadpolovičná väčšina voličov, ktorí sa zúčastnili hlasovania.
(1) Na prerokovanie obecných vecí môže obecné zastupiteľstvo zvolať verejné zhromaždenie obyvateľov obce alebo jeho časti.
ak o to požiada 1/4 poslancov obecného zastupiteľstva.
(5) Verejné zhromaždenie sa zvoláva oznámením na úradnej tabuli na Obecnom úrade v Bzovíku, príp. iným vhodným spôsobom (napr. vyhlásením v obecnom rozhlase a pod.). O prerokovanej problematike sa spisuje písomná zápisnica, ktorej súčasťou musí byť prezenčná listina prítomných obyvateľov obce, resp. časti obce.
(1) Poslancov obecného zastupiteľstva volia obyvatelia obce v priamych voľbách. Spôsob voľby a počty poslancov sú určené osobitnými právnymi predpismi.
(1) Poslanec nadobúda svoje práva a povinnosti zvolením. Postup pri voľbách upravuje osobitný zákon. (2) Platnosť voľby poslancov overuje na návrh mandátovej komisie obecné zastupiteľstvo. (3) Funkčné obdobie poslancov začína dňom zvolenia, zložením sľubu a končí dňom skončenia volebného obdobia. Mandát poslanca zanikne aj vtedy, keď sa bez vážneho dôvodu a bez ospravedlnenia nezúčastní trikrát po sebe zasadnutia, alebo keď počas jedného roka nie je spôsobilý zúčastňovať sa zasadnutí obecného zastupiteľstva.
b) interpelovať starostu, prip. členov obecnej rady vo veciach týkajúcich sa ich práce,
c) požadovať od vedúcich rozpočtových, príspevkových organizácií, a iných subjektov s majetkovou účasťou obce vysvetlenia vo veciach týkajúcich sa ich činnosti,
c) dodržiavať štatút obce Bzovík a Rokovací poriadok Obecného zastupiteľstva v Bzovíku,
(3) Starostovi a poslancom obecného zastupiteľstva, ktorí sú pre výkon funkcie uvoľnení zo zamestnania sa zachováva pracovný pomer. Namiesto mzdy im patrí odmena (plat).
(1) Veci spoločného záujmu obce Bzovík a okolitých miest a obcí sa riešia dohodou obce s okolitými mestami a obcami.
(2) Obec môže k obhajobe svojich práv a záujmov vytvárať združenia, nadväzovať partnerské vzťahy a spolupracovať s obcami a mestami iných štátov a byť členom medzinárodných združení miestnych orgánov.
(1) Obec pri plnení svojich úloh spolupracuje s orgánmi štátu a to najmä s Okresným úradom, územne špecializovanými úradmi štátnej správy, právnickými a fyzickými osobami, vysokými školami, výskumnými ústavmi, a ďalšími štátnymi orgánmi (prokuratúrou, súdom, políciou, a pod.).
PRVÁ ČASŤ - Symboly obce
a) erb obce Bzovík
b) zástava obce Bzovík
c) pečať obce Bzovík
Erb obce Bzovík
(1) Erb obce Bzovík tvorí koruna Kráľa Štefana a kvet ľalie.
(2) Podrobné a záväzné vyobrazenie erbu obce Bzovík tvorí prílohu č. 1 tohto štatútu.
(3) Právo použiť a používať erb obce je viazané na súhlas (povolenie) starostu. Súhlas starostu sa vydáva maximálne na dobu 1 roka. Záujemca o používanie obecného erbu uvedie v písomnej žiadosti formu a spôsob používania vyobrazenia erbu. Žiadosť podávajú všetky subjekty, okrem tých, ktoré sú uvedené v ods. 4 tohto ustanovenia.
úplný grafický návrh,
spôsob použitia erbu,
b) na insigniách starostu
c) na listinách o udelení čestného občianstva obce Bzovík, ceny obce Bzovík a uznaniach obce
d) na budovách, kde má sídlo Obecný úrad v Bzovíku.
g) na preukazoch poslancov obce ako aj pracovníkov obce
h) na rovnošatách pracovníkov obecnej polície a obecného požiarneho zboru
(5) Listiny s erbom obce sa používajú len vtedy, ak obsahujú nariadenia, uznesenia alebo rozhodnutia orgánov obce, alebo ak osvečujú dôležité skutočnosti alebo oprávnenia. V bežnom korešpondenčnom styku sa zásadne erb obce nepoužíva. Listový papier s vyobrazeným erbom používa výlučne starosta.
(6) Za správne zaobchádzanie s erbom obce a za jeho ochranu zodpovedá tá fyzická alebo právnická osoba, ktorá ho použila alebo používa. Každý je povinný strpieť na výzvu odstránenie neoprávnene alebo nesprávne použitého erbu.
(7) Obec Bzovík určí všeobecne záväzným nariadením podrobnejšiu úpravu používania erbu obce Bzovík, ako aj výšku poplatkov a sankcie za neoprávnené alebo nesprávne používanie erbu.
Zástava obce Bzovík
(1) Zástavu obce Bzovík tvorí modro-bielo-žltá zástava s erbom.
(2) Podrobné a záväzné vyobrazenie zástavy obce Bzovík tvorí prílohu č. 2 tohto štatútu.
(3) Zástavu obce Bzovík používa starosta a obecné zastupiteľstvo pri slávnostných a oficiálnych príležitostiach obecného, príp. štátneho charakteru, a to vyvesením na budovách, v ktorých sídlia, príp. v sieňach, kde sa koná slávnostné zhromaždenie. Výzvu na použitie zástavy vydáva starosta, ktorý zároveň určí spôsob a trvanie výzdoby.
(4) Zástava obce sa môže používať aj vo verejných sprievodoch a pri príležitostnej vnútornej výzdobe miestností a siení, ktoré sú prístupné verejnosti.
(5) Ak sa pri výzdobe používa štátna vlajka SR a obecná zástava spoločne, sú umiestnené v rovnakej výške vedľa seba, pričom štátna vlajka je umiestnená z čelného pohľadu vľavo (8 ods. 6 zák. č. 63/1993 Z.z. o štátnych symboloch SR a ich používaní).
(6) Zástava obce sa vztyčuje zásadne na vlajkový stožiar. Zástava sa vztyčuje a sníma pomaly a dôstojne, pri snímaní sa nesmie dotýkať zeme.
(7) Pri používaní a vyvesovaní zástavy musia byť dodržiavané následovné pravidlá:
(9) Obec Bzovík určí všeobecne záväzným nariadením podrobnejšiu úpravu používania zástavy obce Bzovík.
Pečať obce Bzovík.
(1) Pečať obce Bzvík tvorí erb obce Bzovík s hrubopisom: "OBEC BZOVÍK"
(2) Pečať obce sa používa pri slávnostných príležitostiach - udelenie čestného občianstva, na pečatenie významných listín a dokumentov a pod.
DRUHÁ ČASŤ - Čestné občianstvo, ceny a odmeny
a) Čestné občianstvo obce Bzovík
b) Cena starostu obce Bzovík
c) Odmeny
Čestné občianstvo obce Bzovík
(1) Osobám, ktoré sa obzvlášť významným spôsobom zaslúžili o rozvoj a zveľadenie obce, ochranu jeho záujmov a šírenie jeho dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť čestné občianstvo obce Bzovík.
(3) O udelení čestného občianstva sa vydáva listina, ktorú podpisuje starosta. Listinu možno vyhotoviť aj dvojjazyčne takým spôsobom, že druhé vyhotovenie je v jazyku pocteného.
(4) Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do Kroniky obce Bzovík.
Cena starostu obce Bzovík
(1) Cenu starostu obce udeľuje starosta obce - občanom obce za úspešné a záslužnú činnosť v prospech obce.
(2) Cenu starostu obce Bzovík tvorí vecný dar v hodnote, ktorú každoročne schváli obecné zastupiteľstvo.
(3) Cena starostu sa môže udeliť ročne najviac 10-krát.
(4) Evidencia sa vedie v Kronike obce Bzovík, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie, pre ktoré boli jednotlivým osobám udelené.
TRETIA ČASŤ - Kronika obce Bzovík
(1) Kronika obce Bzovík sa vedie v úradnom jazyku.
(2) Zápisy do kroniky sa vykonávajú v ročných intervaloch. Zápisy chronologicky dokumentujú fakty zo spoločenského a hospodárskeho života obce Bzovík. Sú hodnoverným svedectvom o udalostiach v obci, a o ľuďoch, ktorí sa pričinili o prospech žitia miestneho spoločenstva.
(4) Text jednotlivých ročných zápisov do kroniky schvaľuje obecné zastupiteľstvo po predbežnom prerokovaní a vyjadrení v komisie školstva, kultúry a športu.
(2) Obec organizuje, riadi a vykonáva základné práce v čase nebezpečenstva pôvodne miestneho významu. V prípade nevyhnutnej potreby vyžaduje od fyzických a právnických osôb plnenie všeobecných povinností pri ochrane pred povodňami.
(4) Obec je povinná pomáhať pri likvidácii a odstraňovaní následkov živelnej pohromy a havárií prostredníctvom obecného požiarneho zboru v spolupráci s ďalšími právnickými a fyzickými osobami a organizáciami štátu.
Pomoc obce pri mimoriadnych situáciach
(1) Starosta môže uložiť právnickej alebo fyzickej osobe povinnosť poskytnúť osobnú, alebo vecnú pomoc pri odstraňovaní následkov živelnej pohromy alebo inej mimoriadnej udalosti, ak osobitný zákon neustanovuje inak.
(1) Štatút obce Bzovík je základnou právnou normou obce Bzovík. Všetky všeobecne záväzné nariadenia obce, uznesenia obecných orgánov a iné predpisy obce musia byť v súlade s týmto štatútom.
(2) Zmeny a doplnky tohto štatútu schvaľuje obecné zastupiteľstvo 3/5 väčšinou všetkých poslancov.
(3) Štatút obce Bzovík bol schválený Obecným zastupiteľstvom v Bzovíku dňa 24.3.1999
(4) Štatút obce Bzovík nadobúda účinnosť dňom 24.3.1999
V Bzovíku, dňa 24. marca 1999
Dobrovoľný hasičský zbor,
Posledná aktualizácia: 25.5.2020
© 2020. Webové sídlo pre Obec Bzovík bolo spustené dňa 6.8.2018. Webový portál vytvorilo a technickú prevádzku zabezpečuje r65 studio s.r.o. Stránka je spravovaná redakčným systémom AdministriX v rámci konceptu Super Obec. Posledná aktualizácia stránky: 25.5.2020, 11:05